PSL ขายเรือบรรทุกสินค้าแห้งเทกองจำนวน 1 ลำ มูลค่าราว 82 ลบ.
PSL ขายเรือบรรทุกสินค้าแห้งเทกองจำนวน 1 ลำ มูลค่าราว 82 ลบ. ตามนโยบายปรับลดอายุเฉลี่ยกองเรือ โดยบริษัทได้ขายเรือดังกล่าวเนื่องจากมีอายุมาก 
19 ก.ย. 2559

บริษัท พรีเซียส ชิพปิ้ง จำกัด (มหาชน) หรือ PSL เปิดเผยว่า บริษัทได้ขายเรือบรรทุกสินค้าแห้งเทกองจำนวน 1 ลำ คือเรือ อุรวี นารี โดยบริษัท พรีเซียส การ์เน็ตส์ จำกัด ซึ่งเป็นบริษัทย่อยในประเทศไทยของบริษัท ราคาขาย 2.35 ล้านเหรียญสหรัฐ เป็นราคาตลาด โดยเมื่อ 2 ส.ค.59 ได้ลงนามในหนังสือบันทึกข้อตกลงซื้อขายเรือกันแล้ว และในวันที่ 16 ก.ย.59 ได้ส่งมอบเรืออุรวี นารี ซึ่งสร้างเมื่อปี 40
ทั้งนี้ การขายเรือดังกล่าวเป็นไปตามนโยบายการปรับลดอายุเฉลี่ยของกองเรือบริษัท โดยการซื้อเรือที่มีอายุน้อยกว่าและขนาดใหญ่กว่าโดยบริษัทได้ขายเรือดังกล่าวเนื่องจากมีอายุมาก 